Det var 04.50 at der var melding om brand i to skraldespande på Gothåbsgade i Nørresundby, da brandvæsenet rykkede ud opdagede de også en brand i et skur på Præstevænget 14, i en tøjsnor ved Gothåbsgade 38 og i en tilbygning til en villa på Gothåbsgade 24. Branden ved villaen spredte sig til tagkonstruktionen og kunne derfor have udviklet sig voldsomt. Politiet er ikke i tvivl om at brandene er påsatte og de vil derfor meget gerne høre fra folk, der kan have set eller hørt noget. Politiet kan kontaktes på telefon 114.

Opsummering:
Tidligt i morges opstod der brand fire forskellige steder i Nørresundby. Politiet mener brandene er påsatte og vil gerne høre fra folk, der kan have set eller hørt noget.